टीम इंडिया के पूर्व कप्तान महेंद्र सिंह धौनी के 37 वें जन्मदिन पर दुनिया भर में मौजूद उनके प्रसंशकों ने उन्हें शुभकामनाएं दीं। इन सबके बीच बधाई देने के अपने अनोखे अंदाज के लिए मशहूर भारत के पूर्व विस्फोटक बल्लेबाज वीरेंद्र सहवाग भला कैसे पीछे रहते। उन्होंने भी ट्वीट कर महेंद्र सिंह धौनी को अपने ही अंदाज में जन्मदिन की शुभकामनाएं दीं। वीरेंद्र सहवाग ने धौनी की एक तस्वीर शेयर की, जिसमें वह न्यूजीलैंड के खिलाफ स्टंपिंग से बचने के लिए अपने पूरे पैर को स्ट्रेच किए हुए हैं।